สวัสดีค่ะ ฉันอายุ 28 ปี มีอาการปวดสะโพกด้านขวาประมาณ 1 เดือนแล้วค่ะเริ่มปวดเมื่อมีประจำเดือนที่ผ่านมา คิดว่าปวดเพราะประจำเดือน หลังจากนั้นก็มีอาการปวดมาเรื่อยๆ ไม่หายเลยค่ะ ปกติเป็นคนที่ออกกำลังกาย 2-3 วัน/สัปดาห์ วันละ 30 นาที แต่ก่อนหน้าที่จะปวดก็ไม่ได้ออกกำลังเกือบเดือนเเล้ว ตอนนี้ก้มลำบาก ก้มแล้วก็ยืดลำบากจะเจ็บแปปๆ ที่สะโพก เอียวตัวซ้าย-ขวาก็เจ็บค่ะ เวลาไอหรือจาม เกร็งๆ ก็เจ็บค่ะ ยังไม่ได้ไปหาค่ะสาเหตุน่าจะเกินจากอะไรคะเกี่ยวกับผังผืดมั้ยคะที่นอนเป็นหลุมตรงช่วงก้นน่าจะเกี่ยวกับอาการปวดมั้ยคะขอบล่วงหน้าค่ะ
สวัสดีค่ะ ก่ารวินิจฉัยที่เป็นไปได้-ปวดกล้ามเนื้อ สัมพันธ์กับท่าทาง การออกแรงหรือลงน้ำหนัก มีจุดกดเจ็บชัดเจน-นรองกระดูกทับเส้นประสาท เป็นปวดค่อนข้างรุนแรง อาจปวดจี๊ดร้าวลงขา มีกล้ามเนื้อขาอ่อนแรง-เส้นประสาทอักเสบ มักเป็นปวดจี๊ดๆเป็นพักๆ-กระดูกสันหลังเสื่อม แต่มักเจอในคนอายุมากการมีพังผืดมักเกิดตามหลังการผ่าตัดบริเวณดังกล่าวหรือเคยมีอุบัติเหตุรุนแรงนำมาก่อนจนกล้ามเนื้อหรือเส้นเอ็นฉีกขาด ที่นอนเป็นหลุมตรงก้นอาจทำให้ปวดมากขึ้นได้เช่นกัน แนะนำเปลี่ยนที่นอนเป็นแบบค่อนข้างแข็งและไม่มีหลุมค่ะจากกรณีดังกล่าวถ้าสัมพันธ์กับท่าทางมาก อาจจะเกี่ยวกับกล้ามเนื้ออักเสบการดูแลตัวเองเบื้องต้น สามารถรับประทานยาแก้ปวด ยาแก้อักเสบที่ไม่ใช่สเตียรอยด์ได้ ร่วมกับปรับพฤติกรรมโดยงดการใช้งานกล้ามเนื้อสะโพก ไม่ยกของหนัก ไม่นั่งเกร็งหลังนานๆ ไม่ทำท่าทางที่ทำให้เจ็บมากขึ้นควรไปพบแพทย์เมื่อ ปวดมากจนรบกวนการใช้ชีวิตประจำวัน มีกล้ามเนื้อขาอ่อนแรง การขับถ่ายอุจจาระปัสสาวะผิดปกติ